CELEX: 62010TN0149
Language: fi
Date: 2010-03-25 00:00:00
Title: Asia T-149/10: Kanne 25.3.2010 — Hynix Semiconductor v. komissio

5.6.2010   
            
            
               FI
            
            
               Euroopan unionin virallinen lehti
            
            
               C 148/42
            
         Kanne 25.3.2010 — Hynix Semiconductor v. komissio
   (Asia T-149/10)
   2010/C 148/70
   Oikeudenkäyntikieli: englanti
   
      Asianosaiset
   
   
      Kantaja: Hynix Semiconductor, Inc. (Icheon-si, Korea) (edustajat: solicitor A. Woodgate ja solicitor O. Heinisch)
   
      Vastaaja: Euroopan komissio
   
      Vaatimukset
   
   
               —
            
            
               komission 15.1.2010 tekemä päätös K(2010) 150 on kumottava
            
         
               —
            
            
               komissio on velvoitettava korvaamaan oikeudenkäyntikulut
            
         
               —
            
            
               muut unionin yleisen tuomioistuimen asianmukaisiksi katsomat toimenpiteet on toteutettava.
            
         
      Oikeudelliset perusteet ja pääasialliset perustelut
   
   Esillä olevassa asiassa kantaja vaatii kumottavaksi komission päätöksen K(2010) 150, jolla yhteisön edun puuttumisen vuoksi hylättiin kantajan kantelu, joka koski sitä, että Rambus oli väitetysti rikkonut SEUT 102 artiklaa, koska se oli vaatinut mahdollisesti kohtuuttomia rojalteja tiettyihin dynaamisiin hakumuisteihin (Dynamic Random Access Memory) (DRAM) liittyvien patenttien käytöstä (Asia COMP/38.636 — Rambus), komission 9.12.2009 tekemän sellaisen päätöksen jälkeen, jolla tämä määräsi tiettyjen sitoumusten noudattamisen Rambusta velvoittavaksi neuvoston asetuksen (EY) N:o 1/2003 (1) 9 artiklan mukaisesti ja päätti, että perusteita toimenpiteisiin ei enää ollut.
   Kanteensa tueksi kantaja esittää viisi kanneperustetta.
   Se väittää ensiksi, että komissio loukkasi olennaisia menettelyvaatimuksia, koska se ei myöntänyt kantajalle riittävää tutustumisoikeutta merkityksellisiin asiakirjoihin.
   Kantaja väittää toiseksi, että sen kantelun käsittelyn jatkamiseen on olemassa vahva yhteisön etu. Se väittää, että komissio perusti hylkäyspäätöksensä yksinomaan siihen, että yhteisön etua ei enää ole, koska se teki 9 artiklan mukaisen päätöksen. Kantajan mukaan tässä tapauksessa komission kanta ja päättely merkitsevät sitä, että kysymys yhteisön edusta ja hylkäyspäätöksen pätevyydestä liittyy olennaisesti 9 artiklan mukaisen päätöksen pätevyyteen, minkä kantaja riitauttaa asiassa T-148/10.
   Kantajan kolmas, neljäs ja viides kanneperuste ovat identtisiä sen asiassa T-148/10 esittämän ensimmäisen, toisen ja kolmannen kanneperusteen kanssa ja ne koskevat loukkauksia, joihin komission väitetään syyllistyneen sen tehdessä 9 artiklan mukaisen päätöksen, jolla tiettyjen sitoumusten noudattaminen määrättiin Rambusta velvoittavaksi.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003, L 1, s. 1)